**Gelozie**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Astăzi, marea-i ca safirul,

cu reflexe de topaz,

soarele discret răsare

şi-o sarută în extaz.

Marea-n valuri lin tresare

oglindindu-l cu ardoare

şi-i răspunde visătoare,

în întreaga ei splendoare.

Dintre nori, palida lună

îi privea înfrigurată

şi gândea că mândrul soare

o iubise altădată.

Gelozia o cuprinde

şi dispare iar în nori,

pregătită să-i surprindă

facând amor până-n zori.

Trena-i – mantie cu stele,

tot argintul prins în păr,

raze-n platină o-mbracă,

o regină-ntradevăr.

Din înaltul bolţii, luna

priveşte surprinsă-n mare,

unde îşi vede doar chipul

în oglinda lucitoare.

În adâncuri, dormitoare

din scoici şi alge de mare

puse-n ordine firească

fauna să-şi odihnească.

Frematând, marea-I oferă

un spectacol de magie

dăruindu-i primitoare

icre şi fructe de mare.

Plouă iar în miezul verii,

fulgere brăzdează cerul

şi perdele reci de apă

limpezesc bolta-nstelată.

Un şuvoi sprinten de apă

se strecoară printre stânci

şi coboară în cascadă,

de pe munţii-nalţi, abrupţi.

Apa este-nvolburată,

sclipiri calde de argint,

şi goneste spumegândă

înspre mare, licărind.

Observând-o, intrigată

luna-şi zice în sinea ei,

că marea este superbă,

dar soarele-I doar al ei.